CELEX: 62021TN0063
Language: da
Date: 2021-01-29 00:00:00
Title: Sag T-63/21: Sag anlagt den 29. januar 2021 — Stadtwerke Frankfurt am Main mod Kommissionen

19.4.2021   
            
            
               DA
            
            
               Den Europæiske Unions Tidende
            
            
               C 138/41
            
         
      Sag anlagt den 29. januar 2021 — Stadtwerke Frankfurt am Main mod Kommissionen
      (Sag T-63/21)
      (2021/C 138/55)
      Processprog: tysk
      
         Parter
      
      
         Sagsøger: Stadtwerke Frankfurt am Main Holding GmbH (Frankfurt am Main, Tyskland) (ved advokat C. Schalast)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 17. september 2019, sag M.8870, annulleres
               
            
                  —
               
               
                  Sagen forenes i henhold til artikel 68(5) i Rettens procesreglement med sagen anlagt til prøvelse af samme afgørelse vedrørende sag M.8870, fordi der er indholdsmæssig sammenhæng mellem sagerne, med henblik på den afgørelse, hvorved sagens behandling afsluttes.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har til støtte for søgsmålet til prøvelse af Kommissionens afgørelse af 17. september 2019 om, at fusionen mellem E.ON og Innogy er forenelig med det indre marked, Sag M.8870, (EUT 2020, C 379, s. 16), i det væsentlige gjort et enkelt anbringende gældende, nemlig at bestemmelserne i Rådets forordning (EF) nr. 139/2004 (1) er tilsidesat. Sagsøgeren har herved støttet sig på følgende argumenter:
      
                  1.
               
               
                  Opdeling af fusionen i tre deltransaktioner
                  
                              —
                           
                           
                              Kommissionen har med den vilkårlige opdeling af fusionen i tilsidesat EU-traktaterne og bestemmelserne i EF-fusionsforordningen. Kommissionen har navnlig tilsidesat fusionsretlige procedurebestemmelser og derved ikke eller ikke korrekt taget hensyn til omstændigheder af relevans for afgørelsen. Dette omfatter navnlig en ukorrekt opfattelse af den retlige, økonomiske og faktiske sammenhæng i det samlede fusionsprojekt, den urigtige kvalificering af transaktionen som Asset Swap, den manglende hensyntagen til den konkurrencemæssige virkning af modydelsen for RWE AG’s erhvervelse af 16,67 % af kapitalandelene i E.ON SE samt den urigtige bedømmelse af de konkurrenceretlige virkninger af transaktionen.
                           
                        
            
                  2.
               
               
                  Urigtig bedømmelse af fusionen og dennes indvirkninger på det indre marked i EU.
                  
                              —
                           
                           
                              Kommissionen har ligeledes undladt at foretage en forskriftsmæssig afgrænsning af markedet. Desuden har Kommissionen lagt en urigtig skønsbeføjelse til grund med hensyn til transaktionens virkninger og foretaget en ukorrekt bedømmelse af indvirkningerne på konkurrencen. Herved har Kommissionen desuden basseret sig på et urigtigt faktuelt grundlag. Kommissionen er for så vidt kommet til det urigtige resultat, at fusionen for det første kan prøves adskilt og for det andet ikke har negative virkninger for konkurrencen på fællesskabsplan.
                           
                        
            
         (1)  Rådets forordning (EF) nr. 139/2004 af 20.1.2004 om kontrol med fusioner og virksomhedsovertagelser (»EF-fusionsforordningen«) (EUT 2004, L 24, s. 1).